UEFA Kup pobjednika kupova 1970/1971.
UEFA Kup pobjednika kupova 1970/1971. je bilo 11. izdanje klupskog nogometnog takmičenja kojeg je organizirala UEFA. Takmičenje u 11. izdanju UEFA Kupa pobjednika kupova igrano je od septembra 1970. do 21. maja 1971. godine. Chelsea je u dvije utakmice finala rezultatom 1–1 i 2–1 bio uspješniji od Real Madrida te osvojio prvi put UEFA Kup pobjednika kupova u historiji. Golove u prvoj finalnoj utakmici postigli su Peter Osgood u 56. minuti za Chelsea i Ignacio Zoco u 90. minuti utakmice za Real Madrid. U ponovljenoj utakmici finala golove za Chelsea postigli su John Dempsey u 33. i Peter Osgood u 39. minuti, dok je za Real Madrid gol postigao Sebastián Fleitas u 75. minuti utakmice. Finalne utakmice odigrane su na stadionu Karaiskakis u Atini. Glavni sudija obje finalne utakmice bio je Rudolf Scheurer. Najbolji strijelac sa osam postignutih golova u cjelokupnoj sezoni bio je Włodzimierz Lubański.